Here is a page extracted from Wikipedia that may contain CSS, HTML, and a lot of unformatted text.

Title: NKL
Content: Naciuonalėnė Krepšėnė Līga (lt: Nacionalinė krepšinio lyga) - ontra vagol mačnoma Lietovuos krepšėne līga susikūrus pu 2004-2005 m. sezuona i pakeitė lėgė tuol gīvavosė Lietovuos Krepšėne A Līga (LKAL). 

NKL tėkslos īr pataptė magtingiausė Lietovuos līgo ė rėngtė pamaina Lietovuos krepšėnė rinktėnē.

Geograpėnio princėpo līga apėm vos ne vėsa Lietova. 2005-2006 m. sezuonė līguo varžiesė 16 komandu ėš 13 miestu. 

Pėrmāsēs NKL čempėjuonās tapa Vėlnious "Akademija MRU" vadovaunama trenere Gėntara Puociaus.

Varžību sistema 

I etaps (regoliarusis sezuons): Vėsas komandas sužaid terposavie pu dvejės rongtīnes.

Sužaidos 4 ratus komandas ėš abėjū puogrupiu sužaid su prīšinga puogropė komanduo pu 2 rongtīnes. Kuožna komanda sužaid pu 16 rongtīniu. 

Pasėbengos regoliariajam sezuonou komandas vagol taškus puogrupius atskėra. Pėrmas dvė komandas ėš kuožna puogropė nežaid II etapė pėrmuo dalie.

II etaps (atkrintamuosės varžības): Pėrmuojė dalie (aštontfėnalie) regoliariajamė sezuonė 5-12 vėitas ožiemoses NKL komandas žaid lėgė 3 laimietū rongtīniu (5-12, 6-11, 7-10, 8-9). Puorū pralaimietuojē žaid 2 rongtīnes. Puoros nugalietuos ėšaiškėnams skatliounant dvėjū rongtīniu galotiniu rezoltatu taškū santīki.

Regoliariajamė sezuonė 13-17 vėitas ožiemoses NKL komandas žaid ratū sistemo. Komanduoms ožsėskaita terposave regoliariajamė sezuonė surinktė taškā. Žemiausė vėita ožiemus komanda žaid su Regėjuonu līgas pėrma komanda diel ėšlėkėma NKL. 

Ontruo dalie (ketvėrtfėnalie) aštontfėnale puorū nugalietuojē žaid so 1-4 vėitas ožiemosiom komandom lėgė 3 laimietu rongtīniu. Nomū aikšteles pranašoma tor regoliariajamė sezuonė 1-4 vėitas ožiemoses komandas. Puorū pralaimietuojē žaid 2 rongtīnes. Puoruos nugalietuos ėšaiškėnams skaitliounant dvėjū rongtīniu galotiniu rezoltatu taškū santīki.

Trečiuojuo dali (posfėnali) tarposavi žaid ketvėrtfėnale porū nugalietuojē. Komandas žaid terposavie lėgė 3 laimietū rongtīniū. Nomū aikšteles pranašoma tor komanda, laimiejus prīš aukštesnė vėita regoliariajamė sezuonė ožiemosė komanda.

III etaps (Fėnalā): Posfėnale nugalietuojē sosėtink superfėnalė ė kuovuo lėgė 4 pergaliu. Superfėnala laimietuos patamp NKL čempėjuono ė gaun teisė žaistė pereinamuoses varžības so sėlpniausė LKL komanda.

Posfėnali praluošoses komandas žaid lėgė 3 laimietu rongtīniu diel trečiuos vėitas.

NKL komandas 

2009-2010 m. metu sezona klobā:

Juonavuos „SK Malsta“
Juonėškė „Delikatesas“
Kauna „LKKA-Atletas“
Kauna „Erelita-KTU“ (vėituo Kauna „KKM-Aisčiai-ARTRANSA“)
Kauna „Žalgiris-Sabonio mokykla“
Mažeikiu „Mažeikiai“
Klaipiedas „Nafta-Uni-Laivitė“
Palonguos „Naglis-Adakris“
Pakroujė „Meresta“
Pasvalė „Pieno žvaigždės“
Radvėlėškė KK Radviliškis (praiejosė sezona RKL čempėjuons)
Tauragies „Bremena-KTU-Žalvaris“
Šiauliū Universitetas-ABR
Šėlotės „Šilutė“
Vėlnious KK „Akademija“
Vėlnious „KM-SSK-Perlas“

Nūruodas 

oficēlė svetainė

Krepšėnė līgas